Τζανλουίτζι Μπουφόν

Καριέρα

Πρωταθλητής κόσμου του 2006 με την εθνική Ιταλίας. Σ' αυτή τη διοργάνωση ανακηρύχθηκε ο καλύτερος τερματοφύλακας σύμφωνα με τη ΦΙΦΑ. Ο Μπουφόν έλαβε τη δεύτερη θέση σε έρευνα για τη Χρυσή μπάλα, την οποία έλαβε ο συμπαίκτης του στην εθνική Ιταλίας, Φάμπιο Κανναβάρο.
Το 2001, ο Μπουφόν έγινε ο πιο ακριβός τερματοφύλακας του κόσμου, καθώς η μεταγραφή του στην Γιουβέντους κόστισε στην ομάδα του Τορίνο περίπου 52 εκατομμύρια ευρώ. Το ρεκόρ του, το έσπασε το 2018, ο Βραζιλιάνος τερματοφύλακας Άλισον, που μετεγγράφηκε από την Ρόμα στην Λίβερπουλ για 75 εκατ. €. Το ρεκόρ ωστόσο το κατέχει ο Ισπανός Κέπα Αριζαμπαλάγκα, που μετεγγράφηκε από την Μπιλμπάο στην Τσέλσι για 80 εκατ. €.
Τη χρονιά 2002-2003, ο Μπουφόν ανακηρύχθηκε ο καλύτερος παίκτης του Τσάμπιονς Λιγκ και έγινε ο πρώτος τερματοφύλακας που έλαβε αυτό τον τίτλο. Τα έτη 2003, 2004, 2006 και 2007 ο Μπουφόν ανακηρύχθηκε ο καλύτερος τερματοφύλακας σύμφωνα με την IFFHS. Στις 19 Ιαναουαρίου 2009, ο Μπουφόν ανακηρύχθηκε ο καλύτερος τερματοφύλακας της περιόδου 1987-2009 σύμφωνα με την IFFHS. Στις 7 Φεβρουαρίου 2011, ο Μπουφόν ανακηρύχθηκε ο καλύτερος τερματοφύλακας της πρώτης δεκαετίας του 21ου αιώνα. Το 2018 ο Μπουφόν κατέκτησε το ένατο πρωτάθλημα της καριέρας του και έγινε ο παίκτης με τα περισσότερα πρωταθλήματα στην Ιταλία. Επίσης κατέκτησε το πέμπτο του κύπελλο Ιταλίας συμπληρώνοντας μάλιστα 300 αγώνες χωρίς να δεχτεί γκολ σε σύνολο 655.
Το ψευδώνυμο του Μπουφόν είναι «Σούπερμαν», το οποίο έχει από την περίοδο των συμμετοχών του στην Πάρμα. Μετά τον αγώνα με την Ίντερ, όταν ο Μπουφόν απέκρουσε το πέναλτι του Ρονάλντο, ο Μπουφόν έβαλε φανέλα με το γράμμα S.                                                                                                                                                                                                                                                                                      
Με 176 διεθνής συμμετοχές, ο Μπουφόν είναι ο παίκτης με την μεγαλύτερη συμμετοχή στην ιστορία της εθνικής ομάδας της Ιταλίας, ο τέταρτος παίκτης με τις περισσότερες συμμετοχές όλων των εποχών και πρώτος Ευρωπαίος διεθνής ποδοσφαιριστής ποτέ. Ο Buffon κατέχει επίσης τις περισσότερες εμφανίσεις για την Ιταλία ως αρχηγός, αφού κληρονόμησε το περιβραχιόνιο μετά την αποχώρηση του Fabio Cannavaro το 2010. Ο Buffon έχει κληθεί για ρεκόρ συμμετοχών σε πέντε παγκόσμια πρωταθλημάτα της FIFA (1998, 2002, 2006, 2010, 2014) από το ντεμπούτο του το 1997. Ήταν ο τερματοφύλακας της ομάδας που κέρδισε το Παγκόσμιο Κύπελλο της FIFA 2006 στη Γερμανία. Έχει επίσης εκπροσωπήσει την Ιταλία σε τέσσερα ευρωπαϊκά πρωταθλήματα, στους Ολυμπιακούς Αγώνες του 1996 και σε δύο Κύπελλα Συνομοσπονδιών της FIFA, κερδίζοντας ένα χάλκινο μετάλλιο το 2013. Αποχώρησε από το διεθνές ποδόσφαιρο το 2017, αφού η Ιταλία δεν κατάφερε να προκριθεί στο Παγκόσμιο Κύπελλο της FIFA το 2018, παρόλο που αργότερα συμμετείχε σε φιλικούς αγώνες μέσα στο 2018.
Ο Τζιανλουίτζι Μπουφόν, μετά από 17 χρόνια παρουσίας στην Γιουβέντους, έμεινε ελεύθερος τον Ιούνιο του 2018. Παρόλα τα σενάρια που ήθελαν να αποσύρεται από την ενεργό δράση, υπέγραψε τετραετές συμβόλαιο με την Παρί Σεν Ζερμέν. Με την Παρί κέρδισε το πρωτάθλημα Γαλλάις το 2019. Στις 5 Ιουνίου 2019 ανακοινώθηκε ότι ο Μπουφόν δεν θα συνεχίσει στην γαλλική ομάδα και μένει ελεύθερος.